Jadviga - Vikipēdija

# Jadviga

### Vikipēdijas raksts

Sv. Jadviga (poļu - Jadwiga, ungāru - Hedvig) (1373.g.18.februārī - 1399.17.jūlijā) - Polijas karalis (1384-1399) no Anžū dinastijas. Tituls vīriešu dzimtē, jo Polijas tronī nedrīkstēja būt sieviete. No 1386.gada valdīja kopā ar savu vīru - Vladislavu II.

Jadviga - Jana Matejko zīmējums

Jadviga bija Ungārijas karaļa Lajoša I un Bosnijas bana meitas Elizabetes meita.

Jadvigas pirmie gadi pagāja Ungārijas galmā Budā, bet jau četru gadu vecumā viņa tika nosūtīta uz Austrijas galmu, jo bija plānotas viņas precības ar Austrijas valdnieku.

Pēc Polijas un Ungārijas karaļa Lajoša I nāves, Polijas šļahta vairs negribēja turpināt personālūniju ar Ungāriju, tāpēc piedāvāja kļūt par karali Ungārijas karalienes Marijas jaunākajai māsai Jadvigai. Jadvigas māte - Bosnijas Elizabete, kura faktiski valdīja Ungārijā, piekrita.

1384.gadā Jadviga 10 gadu vecumā tika kronēta par Polijas karali. Bija vairāki pretendenti uz Jadvigas roku, bet, Polijai noslēdzot Krēvas ūniju ar Lietuvas lielkņazisti, par Jadvigas vīru kļuva Lietuvas lielkņazs Jagailis, pārejot katoļticībā un pieņemot vārdu Vladislavs. Nodibinājās Polijas karalistes un Lietuvas lielkņazistes personālūnija, un Lietuva pieņēma katoļticību. Polijā valdīja gan Jadviga, gan Vladislavs.

Jadviga mira 1399.gadā 25 gadu vecumā pēc neveiksmīgām dzemdībām, un par Polijas vienīgo valdnieku kļuva Vladislavs II.

Jadviga savā laikā bija slavena ar savu skaistumu, labo izglītību un labdarību. Jau drīz pēc nāves radās leģendas par Jadvigu un Jadvigas pielūgšana, tomēr tikai 1997.gadā pāvests Jānis Pāvils II kanonizēja Jadvigu, un viņa kļuva par Sv.Jadvigu - karalieņu un vienotās Eiropas aizbildni.

Priekštecis: Ludviks | Polijas valdnieks karalis no 1386.gada kopā ar Vladislavu II 1384-1399 | Pēctecis: Vladislavs II

Saturs iegūts no "http://lv.wikipedia.org../../../j/a/d/Jadviga.html"

Kategorijas: Polijas vēsture | Polijas valdnieki | Anžū dinastija

##### Views

- Raksts
- Diskusija
- Pašreizējā versija

##### Meklēt

##### Citās valodās

- Deutsch
- English
- Français
- Magyar
- Italiano
- 日本語
- Lietuvių
- Nederlands
- Polski
- Русский
- Српски / Srpski
- Svenska
- Українська